Kemal_Atatürk
Privatni život
Bio je vitak muškarac ravne svijetle kose i plavih očiju, lagan po struku i umjereno visok (oko 1,74 m ) što je često razočaralo očekivanja njegovih sugovornika naspram njegovoj karizmi. Ime Kemala Atatürka povezuje se uz četiri žene: Eleni Karinte, Fikriye Hanım, Dimitrina Kovačeva i Latife Uşaklıgil. Malo se zna o njegovoj vezi s Elenom, koja se zaljubila u njega dok je bio student u Bitoli, ali njihova veza je nadahnula dramu makedonskog pisca Dejana Dukovskog, koju je kasnije snimio Aleksandar Popovski. Fikriye je bila kći sestre Atatürkovog očuha Ragıp Beya. Strastveno je se vezala za Atatürka ali puni opseg njegovih osjećaja prema njoj nije jasan. Sigurno je da su postali vrlo bliski nakon što se Fikriye razvela od svog supruga Egipćanina i vratila u Istanbul. Tijekom rata za neovisnost živjela je s njim u Çankayi (Ankara) kao njegova lična asistentica. Međutim, kada je turska vojska ušla u İzmir 1922., Atatürk je upoznao Latife dok je boravio u kući njezinog oca, brodarskog magnata Muammera Uşakizadea (kasnije Uşaklı). Latife je se zaljubila u Atatürka, ali i u ovom slučaju nije poznato u kojoj je mjeri to bilo uzvraćeno, mada je Atatürk bio impresioniran njezinim intelektom. Stoga Latife je bila vrlo obrazovana djevojka, diplomirala je na Sorboni i studirala engleski u Londonu kada je izbio rat. Vjenčali su se 29. januara 1923. godine. Latife je bila ljubomorna na Fikriyju i zahtijevala je da Fikriye napusti kuću u Çankayi, što je potonju shrvalo i navelo da naglo napusti Kemala. Prema službenim navodima, Fikriye je izvela samoubojstvo iz pištolja koji joj je Atatürk poklonio. Međutim, pričalo je se da je zapravo ubijena. Trokutni odnos između Atatürka, Fikriye i Latife postao je tema rukopisa Atatürkovog bliskog prijatelja, Saliha Bozoka, iako je djelo ostalo neobjavljeno do 2005. Latife je nakratko i doslovno bila model nove turske žene, pojavljujući se u javnosti u zapadnjačkoj odjeći sa svojim mužem. Međutim, njihov brak nije bio sretan. Nakon čestih svađa, njih dvoje su se razveli 5. oktobra 1925. Atatürk je za života usvojio trinaestero djece: jednog dječaka i dvanaest djevojčica. Od njih je najpoznatija Sabiha Gökçen, prva turska pilotkinja i prva pilotkinja borbenog aviona (1936.) na svijetu. Postoji kontroverza oko Atatürkovih vjerskih uvjerenja: Neki istraživači su naglasili da su njegovi diskursi o vjeri periodični i da su njegova pozitivna stajališta vezana uz tu temu ograničena na rane 1920-e. Neki turski izvori tvrde da je bio pobožni musliman,  dok prema drugim izvorima Atatürk je bio agnostik, tj. nedoktrinarni deist, ili čak ateist,  općenito protuvjerski i protuislamski  nastrojen. Atatürk nije imao biološke djece i kao gore navedeno imao je prilično komplikovane ljubavne odnose sa ženama. To je vjerojatno glavna podloga jednoj staroj glasini  u Turskoj po kojoj bi bio biseksualac ili homoseksualac. Međutim, tome za sada nema čvrstih dokaza, a prije dvije-tri decenije tvrdnja da je otac republike bio homoseksualac bi kao najmanje dovela do sudskog postupka a najčešće do pritvora. Biografi se još uvijek oprezno kreću po tome polju, tako da priče o njegovom seksualnom opredijeljenju do danas ostaju zamantane u urbanim legendama u smislu dodavanja umaka političkim pričama. Ipak valja napomenuti kako kroz cijelu povijest, seks je bio i ostaje snažno retorično sredstvo kada se priča (ili napada) o nekoj znamenitoj političkoj ličnosti. Neovisno od toga, izvori tvrde da je Atatürk pak bio sklon promiskuitetu. Bio je također sklon alkoholu, po brojnim izvorima do ivice pijastva. Lako se dešavalo da potroši pola litre turskog rakıja dnevno i da ostane do pola noći igrajući pokera, a vjerojatno je mu ta ovisnost uzrokovala cirozu jetre od koje je umro. Bio je jak pušač i trošio je oko tri paketa cigareta dnevno.